CELEX: 32012D0620(01)
Language: hr
Date: 2012-06-15 00:00:00
Title: Provedbena odluka Komisije od 15. lipnja 2012. o donošenju odluka Unije o uvozu određenih kemikalija na temelju Uredbe (EZ) br. 689/2008 Europskog parlamenta i Vijeća

11/Sv. 123
            
            
               HR
            
            
               Službeni list Europske unije
            
            
               217
            
         32012D0620(01)
   
               C 177/22
            
            
               SLUŽBENI LIST EUROPSKE UNIJE
            
         PROVEDBENA ODLUKA KOMISIJE
   od 15. lipnja 2012.
   o donošenju odluka Unije o uvozu određenih kemikalija na temelju Uredbe (EZ) br. 689/2008 Europskog parlamenta i Vijeća
   (2012/C 177/05)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 689/2008 Europskog parlamenta i Vijeća od 17. lipnja 2008. o izvozu i uvozu opasnih kemikalija (1), a posebno njezin članak 12. stavak 1. drugi podstavak,
   nakon savjetovanja s Odborom osnovanim na temelju članka 133. Uredbe (EZ) br. 1907/2006 Europskog parlamenta i Vijeća o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (2),
   Budući da:
   
               (1)
            
            
               Na temelju Uredbe (EZ) br. 689/2008, Komisija treba u ime Unije odlučiti o dozvoli uvoza u Uniju za svaku kemikaliju koja je predmet postupka prethodnog informiranog pristanka (postupak prethodnog pristanka).
            
         
               (2)
            
            
               Program Ujedinjenih naroda za okoliš (UNEP) i Organizacija za hranu i poljoprivredu (FAO) imenovane su za pružanje tajničkih usluga za rad postupka prethodnog pristanka ustanovljenog Roterdamskom konvencijom o postupku prethodnog informiranog pristanka za određene opasne kemikalije i pesticide u međunarodnoj trgovini, dalje „Roterdamska konvencija”, koji je odobren od strane Zajednice Odlukom Vijeća 2006/730/EZ (3).
            
         
               (3)
            
            
               Djelujući kao zajedničko imenovano tijelo, Komisija je dužna proslijediti odluke o uvozu kemikalija koje podliježu postupku Tajništvu Roterdamske konvencije u ime Unije i njezinih država članica.
            
         
               (4)
            
            
               Kemikalije alaklor i aldikarb dodane su u postupak prethodnog pristanka, kao pesticidi, odlukama RC 5/3 i RC 5/4 na petom sastanku Konferencije stranaka i za koje je Komisija primila informacije od Tajništva Roterdamske konvencije u obliku dokumenata za pomoć pri donošenju odluke. Alaklor i aldikarb pripadaju u okvir Uredbe (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (4) te koje se ne smije stavljati na tržište kao sastavne dijelove pripravaka koji se prodaju kao sredstva za zaštitu bilja.
            
         
               (5)
            
            
               Kemikalija endosulfan dodana je u postupak prethodnog pristanka kao pesticid odlukom RC 5/5 na petom sastanku Konferencije stranaka i za koju je Komisija primila informacije od Tajništva Roterdamske konvencije u obliku dokumenata za pomoć pri donošenju odluke. Endosulfan ulazi u područje primjene Uredbe (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (5) te koji se ne smiju stavljati na tržište kao sastavni dio pripravaka koji se prodaju kao sredstva za zaštitu bilja ili biocidi.
            
         
               (6)
            
            
               Sukladno tome, trebalo bi donijeti konačnu odluku o uvozu vezanu za alaklor, aldikarb i endosulfan,
            
         DONIJELA JE SLJEDEĆU ODLUKU:
   Jedini članak
   Donosi se konačna odluka o uvozu alaklora, aldikarba i endosulfana kao što je predviđeno u obrascu odgovora na uvoz iz Priloga.
   
      Sastavljeno u Bruxellesu 15. lipnja 2012.
      
         
            Za Komisiju
         
         Janez POTOČNIK
         
            Član Komisije
         
      
   
   
      (1)  SL L 204, 31.7.2008., str. 1.
   
      (2)  SL L 396, 30.12.2006., str. 1.
   
      (3)  SL L 299, 28.10.2006., str. 23.
   
      (4)  SL L 309, 24.11.2009., str. 1.
   
      (5)  SL L 123, 24.4.1998., str. 1.
   PRILOG